CELEX: 
Language: sl
Date: 2020-08-12 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2019/1700 Evropskega parlamenta in Sveta z navedbo števila in naslova spremenljivk za priložnostno temo za leto 2022 „poklicna znanja in spretnosti“ ter osemletnih spremenljivk za „pokojnina in udeležba na trgu dela“ na področju delovne sile

EVROPSKA
                             KOMISIJA

                                                     Bruselj, 12.8.2020
                                                     C(2020) 5463 final

                      DELEGIRANA UREDBA KOMISIJE (EU) …/…

                                       z dne 12.8.2020

     o dopolnitvi Uredbe (EU) 2019/1700 Evropskega parlamenta in Sveta z navedbo števila
          in naslova spremenljivk za priložnostno temo za leto 2022 „poklicna znanja in
       spretnosti“ ter osemletnih spremenljivk za „pokojnina in udeležba na trgu dela“ na
                                      področju delovne sile

                                    (Besedilo velja za EGP)

SL                                                                                          SL
 ---pagebreak---                                 OBRAZLOŽITVENI MEMORANDUM

     1.      OZADJE DELEGIRANEGA AKTA
     Na podlagi člena 6(1) Uredbe (EU) 2019/1700 Evropskega parlamenta in Sveta o ustanovitvi
     skupnega okvira za evropsko statistiko v zvezi z osebami in gospodinjstvi na podlagi
     podatkov na individualni ravni, zbranih z vzorci, je Komisija pooblaščena za sprejemanje
     delegiranih aktov o določitvi števila in naslova spremenljivk različnih podatkovnih nizov. V
     skladu s členom 6(2) število spremenljivk, določenih v delegiranem aktu, ne presega za več
     kot 5 % števila spremenljivk, ki jih je Komisija (Eurostat) zahtevala za vsako področje, ob
     začetku veljavnosti Uredbe (EU) 2019/1700.
     Raziskava o delovni sili je sestavljena iz osnovne raziskave o delovni sili in sistema, ki v
     obdobju osmih let združuje šest rednih modulov in dve priložnostni temi. Spremenljivke
     osnovne raziskave o delovni sili, vključno s prvim rednim modulom, ki se izvede v letu 2021
     (in nato ponovi vsakih osem let) o „položaju migrantov in njihovih neposrednih potomcev na
     trgu dela“, ki se posredujejo Komisiji (Eurostatu), so določene v Delegirani uredbi Komisije
     (EU) 2020/257.
     Ta delegirana uredba zajema število in naslov spremenljivk za podatkovni niz na področju
     delovne sile v zvezi s priložnostno temo „poklicna znanja in spretnosti“, ki se bo izvajala v
     letu 2022, in rednim modulom o „pokojnini in udeležbi na trgu dela“, ki se bo izvajal v letu
     2023 (in se nato ponovil vsakih 8 let).
     Ostali štirje redni moduli o „organizaciji dela in ureditvi delovnega časa“, „nezgodah pri delu
     in z delom povezanih zdravstvenih težavah“, „uskladitvi poklicnega in družinskega življenja“
     ter „mladih na trgu dela“ in priložnostne teme, ki se vključijo od leta 2026, bodo zajeti v
     ločenih delegiranih uredbah, ki bodo sprejete pozneje in se bodo uporabljale od leta 2024.

     2.      POSVETOVANJA PRED SPREJETJEM AKTA
     Komisija je opravila ustrezna posvetovanja o tem delegiranem aktu.
     Z nacionalnimi strokovnjaki se je o osnutku delegiranega akta ustno posvetovala na srečanjih
     strokovnjakov. Marca 2020 se je pisno posvetovala z evropskimi direktorji na področju
     socialne statistike. Posvetovala se je tudi s strokovno skupino za nacionalne statistične urade
     evropskega statističnega sistema.
     Komisija je o posvetovanjih ustrezno obvestila Evropski parlament in Svet.

     3.      PRAVNI ELEMENTI DELEGIRANEGA AKTA
     Namen te delegirane uredbe je sprejetje števila in naslova spremenljivk za priložnostno temo
     za leto 2022 „poklicna znanja in spretnosti“ ter rednega modula o „pokojnini in udeležbi na
     trgu dela“ na področju delovne sile, kot je določeno v členu 6(1) Uredbe (EU) 2019/1700.
     V skladu s členom 3 Uredbe (EU) 2019/22401 število spremenljivk tako za priložnostno temo
     za leto 2022 „poklicna znanja in spretnosti“ kot tudi redni modul o „pokojnini in udeležbi na
     trgu dela“ ne bi smelo biti večje od 11.

     1
            Izvedbena uredba Komisije (EU) 2019/2240 z dne 16. decembra 2019 o določitvi tehničnih postavk
            podatkovnega niza, tehničnih formatov za posredovanje informacij ter določitvi podrobne ureditve in
            vsebine poročil o kakovosti glede organizacije vzorčne raziskave na področju delovne sile v skladu z
            Uredbo (EU) 2019/1700 Evropskega parlamenta in Sveta (UL L 336, 30.12.2019, str. 59).

SL                                                       1                                                         SL
 ---pagebreak---      V kombinaciji s četrtletnimi, letnimi in dvoletnimi spremenljivkami, vključenimi v Prilogo I k
     Uredbi (EU) 2019/2240, število spremenljivk, ki jih je treba zbrati v letih 2022 in 2023, ne bi
     smelo presegati za več kot 5 % števila spremenljivk, zbranih za področje delovne sile v času,
     ko je Uredba (EU) 2019/1700 začela veljati, s čimer se izpolni zahteva iz člena 6(2) Uredbe
     (EU) 2019/1700.
     Delegirani akt ne vpliva na proračun EU.
     Delegirani akt se nanaša na zadevo, povezano z Evropskim gospodarskim prostorom (EGP),
     zato bi bilo treba njegovo uporabo razširiti na EGP.

SL                                                 2                                                   SL
 ---pagebreak---                              DELEGIRANA UREDBA KOMISIJE (EU) …/…

                                                  z dne 12.8.2020

         o dopolnitvi Uredbe (EU) 2019/1700 Evropskega parlamenta in Sveta z navedbo števila
              in naslova spremenljivk za priložnostno temo za leto 2022 „poklicna znanja in
           spretnosti“ ter osemletnih spremenljivk za „pokojnina in udeležba na trgu dela“ na
                                          področju delovne sile

                                               (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2019/1700 Evropskega parlamenta in Sveta z dne 10. oktobra
     2019 o ustanovitvi skupnega okvira za evropsko statistiko v zvezi z osebami in gospodinjstvi
     na podlagi podatkov na individualni ravni, zbranih z vzorci, spremembi uredb (ES)
     št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in
     razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta
     (ES) št. 577/982 in zlasti člena 6(1) Uredbe,
     ob upoštevanju naslednjega:
     (1)      Za kritje potreb, opredeljenih v ustreznih podrobnih vsebinah, bi morala Komisija
              določiti število in naslov spremenljivk za podatkovni niz na področju delovne sile.
     (2)      Komisija bi morala določiti število in naslov spremenljivk za priložnostno temo
              „poklicna znanja in spretnosti“ ter osemletnih spremenljivk za podrobno vsebino
              „pokojnina in udeležba na trgu dela“ na področju delovne sile.
     (3)      Število spremenljivk, ki jih je treba zbrati, ne bi smelo presegati za več kot 5 % števila
              spremenljivk, zbranih za področje delovne sile v času, ko je Uredba (EU) 2019/1700
              začela veljati –
     SPREJELA NASLEDNJO UREDBO:

                                                       Člen 1
     Število in naslovi spremenljivk za priložnostno temo za leto 2022 „poklicna znanja in
     spretnosti“ ter osemletnih spremenljivk za „pokojnina in udeležba na trgu dela“ na področju
     delovne sile so določeni v Prilogi.

                                                       Člen 2
     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.

     2
              UL L 261I, 14.10.2019, str. 1.

SL                                                       3                                                 SL
 ---pagebreak---      V Bruslju, 12.8.2020

                            Za Komisijo
                            Predsednica
                            Ursula VON DER LEYEN

SL                           4                     SL
 ---documentbreak---                              EVROPSKA
                             KOMISIJA

                                                    Bruselj, 12.8.2020
                                                    C(2020) 5463 final

                                                    ANNEX

                                         PRILOGA

                                              k

                        DELEGIRANI UREDBI KOMISIJE (EU) xxx

     o dopolnitvi Uredbe (EU) 2019/1700 Evropskega parlamenta in Sveta z navedbo števila
          in naslova spremenljivk za priložnostno temo za leto 2022 „poklicna znanja in
       spretnosti“ ter osemletnih spremenljivk za „pokojnina in udeležba na trgu dela“ na
                                      področju delovne sile

SL                                                                                          SL
 ---pagebreak---                                                                      PRILOGA
 Število in naslov spremenljivk za priložnostno temo za leto 2022 „poklicna znanja in spretnosti“ ter osemletnih spremenljivk za „pokojnina in
                                                 udeležba na trgu dela“ na področju delovne sile

                                                                  Oznaka
     Vsebina                      Podrobna vsebina                                Ime spremenljivke
                                                                  spremenljivke

                                                                  DIGITAL         Čas, porabljen za delo na digitalnih napravah pri glavni ali zadnji zaposlitvi

                                                                                  Čas, porabljen za branje z delom povezanih priročnikov in tehničnih dokumentov pri
                                                                  READING
                                                                                  glavni ali zadnji zaposlitvi

                                                                  CALCULATE       Čas, porabljen za relativno zapletene izračune pri glavni ali zadnji zaposlitvi

                                                                  PHYSICAL        Čas, porabljen za težko fizično delo pri glavni ali zadnji zaposlitvi

                                                                                  Čas, porabljen za naloge, pri katerih je potrebna prstna spretnost, pri glavni ali
                                                                  DEXTERITY
      03c. Udeležba na trgu                                                       zadnji zaposlitvi
         dela – 11 zbranih
                                  Poklicna znanja in spretnosti
     spremenljivk (11 v zvezi s                                                   Čas, porabljen za interakcijo z ljudmi iz istega podjetja ali organizacije pri glavni ali
                                                                  COMMINT
        priložnostno temo)                                                        zadnji zaposlitvi

                                                                                  Čas, porabljen za interakcijo z ljudmi, ki niso iz istega podjetja ali organizacije, pri
                                                                  COMMEXT
                                                                                  glavni ali zadnji zaposlitvi

                                                                                  Čas, porabljen za svetovanje, usposabljanje ali poučevanje pri glavni ali zadnji
                                                                  GUIDANCE
                                                                                  zaposlitvi

                                                                  JOBAUTON        Stopnja samostojnosti pri nalogah pri glavni ali zadnji zaposlitvi

                                                                  REPETITIVE      Ponavljajoče se naloge pri glavni ali zadnji zaposlitvi

SL                                                                           1                                                                                         SL
 ---pagebreak---                                                                    Oznaka
     Vsebina                  Podrobna vsebina                                     Ime spremenljivke
                                                                   spremenljivke

                                                                   PROCEDURE       Naloge, natančno opisane s strogimi postopki pri glavni ali zadnji zaposlitvi

                                                                   PENSTYP1        Starostna pokojnina

                                                                   AGEPENSO        Starost, ko je oseba začela prejemati starostno pokojnino

                                                                   STATRECE        Prvi prejemek starostne pokojnine z zmanjšanjem ali dodatkom

                                                                   PENSTYP2        Invalidska pokojnina in drugo periodično denarno nadomestilo za invalidnost

                                                                                   Starost, pri kateri je oseba začela prejemati invalidsko pokojnino ali drugo
                                                                   AGEPENSD
      03d. Udeležba na trgu                                                        periodično denarno nadomestilo za invalidnost
        dela – 11 zbranih
                              Pokojnina in udeležba na trgu dela
        spremenljivk (11                                           PROVTYPE        Finančni prispevki za starost
           osemletnih)
                                                                   PENSSITU        Položaj ob začetku prejemanja starostne pokojnine

                                                                   WSTPREAS        Glavni razlog za prenehanje dela ob začetku prejemanja starostne pokojnine

                                                                   WCONREAS        Glavni razlog za nadaljevanje dela ob prejemanju starostne pokojnine

                                                                   LMREENT         Ponoven vstop na trg dela po začetku prejemanja starostne pokojnine

                                                                   LMENTREAS       Glavni razlog za ponovni vstop na trg dela

SL                                                                            2                                                                                    SL